da en nl en de da nn da da da da da da da da da nb da en da da da da da da da da da da da en en da da nb da da da da da da nb en en da da da en da da nb da da da da da da da da uk nb da da it da da da en sv da da sv nl da da pl da cs fi da en da da da da da da en
en blog om sund og slank livsstil
5 NEMME OG SUNDE SOMMERRETTER
Her om sommeren har vi som regel lyst til mad, som ikke ligger for tungt i maven, og som er hurtig at lave, så vi kan komme udenfor igen. Jeg har fundet 5 af bloggens opskrifter frem, som alle passer til en dejlig sommerdag. Som ekstra bonus er alle retter kalorielette, så bikiniformen ikke tager (mere) skade 🙂
Spidskålswrap med mango, okse og five spice – fantastisk smagfuld og frisk ret, klart én af mine yndlings!
Avocadomad – min version af en nyklassiker, som altid smager godt!
Salat med grillede grøntsager, kylling og parmesan – når der skal fyres op i grillen!
Cæsarsalat med et twist og på den nemme måde – køb en god dressing i supermarkedet for at gøre det nemt
Pizza på tortilla med kartofler og rosmarin – brug fx denne lækre sag i skiver som en lille hapser før maden
Leave a Comment CATEGORIES: Madtips og opskrifter TAGGED: asiatisk, grill, opskrifter, pizza, salat, sommermad
SIMPLE OG LÆKRE RETTER MED ET ADELIGT TOUCH
Caroline Fleming har mange jern i ilden og et af dem er en ny kogebog, som jeg har kigget nærmere på. Nærmest alle tv-udsendelser hun har medvirket i, kommet det til udtryk, at hun er meget glad for at lave mad, så det er egentlig ret naturligt, at der kommer en kogebog fra hendes hånd. Jeg mener hun har udgivet et par stykker tidligere, jeg har i hvert fald én af dem, og fællesnævneren for den og den nye er, at det er meget simple retter, som er nemme at lave og forstå. Nogle måske lige simple nok til at få plads i en kogebog fx frisk frugtsalat, som blot er nogle frugter skåret i tern med lidt appelsinsaft over. Well, well… 🙂
Bogen er bygget op over følgende kapitler: Morgenmad, Lidt men godt, Salater, Aftensmad og Dessert.  Den starter en smule tamt, synes jeg, men da jeg kommer til Lidt men godt er der opskrifter, der får mine tænder til at løbe i vand fx New style lakse-sashimi, squashrisotto og tunsashimi-salat, mums. Inspirationen kommer for alvor i afsnittet Salater og Aftensmad, hvor retterne har lidt mere tyngde og kreativitet. Så jeg ender med at konkludere, at det er en fin lille kogebog, baronessen har begået, som jeg helt klart kommer til at bruge fremover og søge inspiration i. Især retterne med asiatisk touch tiltaler mig, men elsker virkelig også det asiatiske smagsunivers. Retterne er generelt sunde og fyldt med grønt, uden at det er et italesat tema for bogen. Men tænker Caroline generelt lever sundt for at bevare sin flotte figur 🙂
— Bogen er modtaget fra forlaget med henblik på anmeldelse —
Leave a Comment CATEGORIES: Bøger TAGGED: kogebøger, opskrifter
Kaloriefattig salatdressing med masser af smag thai style
Jeg laver rigtig ofte denne dressing til min salat, fordi den er virkelig nem, er meget lav på kalorier og har en skøn og kraftfuld smag, som tilføjer umami til din salat. Jeg varierer mellem at bruge denne chili- og ingefærsauce og en almindelig sød chilisauce, begge smager lige godt, så brug hvad du har.
Jeg laver den altid på skrump, og det er forskelligt, hvor meget man ønsker fishsauce skal træde frem. Hvis du aldrig har prøvet fishsauce, så lad dig ikke afskrække. Det er en fantastisk ingrediens, og den er fx altafgørende for at fx thai og vietnamesisk mad kommer til at smage rigtigt. Men stik aldrig næsen ned i flasken! Det bliver først godt, når det blandes med andre ingredienser 😀
Jeg bruger sådan cirka. Prøv dig som sagt frem og find det blandingsforhold, der passer dine smagsløg:
Saften fra en halv til en hel lime (variér evt. ved også at rive også gerne skallen med)
1 spsk soja (kan udelades eller mindskes)
Smag til med sukker, sødemiddel eller Sukrin
Ryst det godt sammen. Chilisaucen sørger for, at det får en fin konsistens til at hænge på salaten. Tilføjer du også frisk koriander eller mynte til salaten, så lover jeg at englene synger 🙂 Der kommer snart en salat på bloggen, som passer rigtig godt til denne dressing.
Leave a Comment CATEGORIES: Madtips og opskrifter TAGGED: asiatisk, dressing, kalorielet, opskrifter, salat
Nemme pølsehorn med få kalorier
Når det skal gå stærkt, så ynder jeg at lave pølsehorn på denne meget nemme og tilmed relativt sunde måde. Man kan helt sikkert lave dem billigere og bedre, hvis man laver dejen selv, så dette her er bare et tip til et hurtigere alternativ, hvis man mangler noget til madpakken.
Med denne fremgangsmåde får man 12 små pølsehorn på hver 166 kcal, hvilket jeg vil skyde på er under halvdelen af hvad et pølsehorn fra 7Eleven eller Føtex koster i kalorier. 2 stk af disse med lidt ketchup og lidt forskelligt udskåret grønt, så er man godt kørende til frokost for få kalorier.
Jeg bruger 2 pakker færdig fuldkornspizzadej. Fås på køl i bl.a. Føtex til ca. 15 kr. stykket, og det er utrolig nemt at have med at gøre. Og en pose med 5 kyllingepølser fra Levevis som også fås i Føtex. Begge dele er mærket med det grønne nøglehulsmærke, hvilket er en garanti for et sundt valg. Pølserne har kun ca. halvt så mange kalorier som normale pølser, samtidig med at det er sundere at spise kylling end svinekød. De smager heller ikke helt lige så godt som med svinekød, men de er et helt ok valg, hvis man vil spare på kalorierne.
Skær hver dej ud i 6 trekanter og del ligeledes pølserne, så der bliver til 12 pølsehorn. Rul dejen om pølserne og bag dem ca. 10 min ved 200 grader. Done!
1 Comment CATEGORIES: Madtips og opskrifter TAGGED: opskrifter
Jeg laver ofte en omgang af disse, når jeg skal have gæster, for de fleste mennesker er helt vilde med dem, og det er virkelig nemt. Nu hvor jeg er på skrump, har jeg lavet en stor portion, som jeg opbevarer i en lufttæt beholder og tager en lille håndfuld af, hvis jeg trænger til en snack. Mandler er meget sunde, men pas på med at spise for mange alligevel, for de indeholder rigtig meget fedt og dermed mange kalorier.
Jeg laver dem på slump, men du skal ca. bruge:
200 gr. mandler med skal
1-2 spsk god salt, jeg bruger gerne Læsø Salt
Bring vand og salt i kog på en pande og tilsæt mandlerne. Lad dem koge til vandet er kogt ind. Spred dem derefter ud på en plade med bagepapir og tør dem i ovnen ved 150 grader i ca. 20-25 min. Voila!
3 Comments CATEGORIES: Madtips og opskrifter TAGGED: opskrifter, snacks
Asiatisk kålsalat med sojamandler
Lige nu er der masser af kål til ingen penge i butikkerne. Det er supersundt og mætter godt, så derfor prøver jeg tit at bruge det i salater. Dette er en af mine favoritter, som er inspireret af en smagsprøve jeg fik udenfor en madmesse ved Øksnehallen i august sidste år lavet af madskribent Lone Kjær, som faktisk har en blog med sunde opskrifter. Det var især dressingen, der fangede mig, og jeg forsøgte efterfølgende at genskabe smagen. Jeg elsker denne salat med sin blanding af sødme, friske syrlighed og skarpe saltsmag fra sojaen.
Jeg har brugt hvidkål (kan fx også være spidskål eller savoykål), som er snittet fint. Prøvede at snitte det i min foodprocessor denne gang, men det blev lige fint nok, så det er bedst at gøre det i hånden.
Jeg blander en dressing af limesaft (brug en frisk limefrugt, det havde jeg glemt at købe, så derfor er den ikke på billedet), sesamolie (eller fx rapsolie), flydende honning, fishsauce og en smule soja. Det er fishsaucen, der gør forskellen i denne dressing, men dosér den varsomt. Rystes godt sammen, og når du har opnået en god smag, så hældes den over hvidkålen.
Rist sesamfrø på en tør pande og hæl også dem i kålsalaten.
Varm mandlerne med soja på en pande til sojaen er fordampet og lad dem køle lidt på køkkenrulle. Hæld dem i salaten. Pas på, de brænder virkelig nemt på!
Nu er den klar til at servere, men lad den gerne trække lidt. Jeg spiste et par frikadeller til, men salaten er god til fx kylling eller fisk.
4 Comments CATEGORIES: Madtips og opskrifter TAGGED: grøntsager, kost, opskrifter, salat
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·